
POZIV ZA RAZSTAVNI PROGRAM ZDSLU ZA LETO 2027
1. Naziv in sedež naročnika poziva

Zveza društev slovenskih likovnih umetnikov (v nadaljevanju ZDSLU) s sedežem na Komenskega 8, v Ljubljani. 

2. Predmet poziva

Predmet poziva je prijava za razstavni program in druge projekte ZDSLU v letu 2027 na naslednjih lokacijah:

· Galerija ZDSLU, Komenskega 8, Ljubljana / razpoložljivi so trije termini;
· Video galerija »Klet« / razpoložljiva sta dva termina;
· Galerija Generalnega konzulata RS v Celovcu / razpoložljiva sta dva termina, kjer sodelujeta po dva avtorja iz področja slikarstva in kiparstva;
· BV Galerija v Celovcu / razpoložljiva sta dva termina, sodelujeta po dva ali več avtorjev (izmenjalna razstava);
· MREŽENJE: projekt prijavi regionalno društvo (ne posamezni član!). Projekti, ki spadajo pod »Mreženje« bodo  subvencionirani s strani ZDSLU v primeru dodatnih sredstev, ki jih bo namenilo Ministrstvo za kulturo.
ZDSLU se obveže:
· 
razstavljavcem izplačala razstavnino v skladu s priporočili Ministrstva za kulturo;
· poskrbela za oblikovanje in tisk vabil, plakatov, napisov ter za pošiljanje vabil na fizične naslove;
· nudila pomoč pri postavitvi razstave;
· plačala honorar za kritika razstave;
· pripravila načrt promocijskih aktivnosti in medijskih objav v okviru razstave ter poskrbela za njihovo izvedbo;
· pripravila dokumentarni video tekom trajanja razstave.
Obveznosti avtorja:

· izbran avtor je upravičen do razstavnine, zgibanke in promocije;
· za dovoz eksponatov na razstavišče poskrbi avtor sam, razen če je dogovorjeno drugače;
· avtor mora imeti poravnane vse obveznosti do ZDSLU v zadnjem obdobju;
· za potrebe promocij in kataloga je avtor dolžan pravočasno dostaviti zahtevano gradivo in ustrezne fotografije;
· če želi avtor odstopiti od projekta, mora o tem obvestiti organizatorja najpozneje dva meseca pred odprtjem razstave. V nasprotnem primeru krije vse morebitne nastale stroške;
· avtor aktivno sodeluje pri postavitvi razstave;
· ob zaključku razstave mora avtor v dogovorjenem terminu prevzeti vse eksponate in za seboj pospraviti razstavni prostor;
· avtor mora biti na voljo za promocijske aktivnosti projekta, če to od njega zahteva organizator;
· s podpisom prijave avtor oziroma nosilec projekta soglaša z navedenimi pravili in pogoji.
3. Cilji poziva

Cilj poziva je predstavitev relevantne, kakovostne in aktualne likovne oziroma vizualne produkcije v navedenih razstavnih prostorih ter v okviru prijavljenih projektov.
Končni izbor opravi Umetniški svet (v nadaljevanju: US) ZDSLU skupaj z vodstvi sekcij ZDSLU, ki pregledajo prijave na sedežu ZDSLU. US si pridržuje pravico, da po predhodnem dogovoru s kandidati samostojno pripravi razpored razstav. Prav tako si US ZDSLU pridržuje pravico do spremembe razstavnega programa in določitve kustosa razstave.

4. Pogoji za sodelovanje pri pozivu

Pogoj za sodelovanje v programu za leto 2027 je, da imajo kandidati poravnane vse obveznosti do svojih regionalnih društev za tekoče leto 2026.
Na poziv se ne morejo prijaviti avtorji, ki so v zadnjih treh letih že razstavljali v Galeriji ZDSLU ali na drugih razstaviščih, navedenih v tem pozivu.
Prijavitelji naj izberejo področje delovanja, ki najbolj ustreza njihovi ustvarjalni praksi, ter se prijavijo na eno izmed razpisanih razstavišč. Končni razpored razstav pripravi US ZDSLU, ki si pridržuje pravico, da v dogovoru s prijavitelji spremeni izbrano razstavišče.
5. Izpolnjevanje pogojev poziva »Za razstavni program ZDSLU 2027«
Prijava mora vsebovati:
· koncept razstave (največ ena tipkana stran);

· izpolnjeno prijavnico, ki je priloga tega poziva;

· slikovno gradivo del, ki jih prijavitelj predlaga za razstavo;

· kopijo potrdila o plačani članarini za tekoče leto.

 6. Rok za oddajo prijavnic na poziv

Rok za oddajo prijav je petek, 11. september 2026.
Prijavo je treba oddati na sedežu ZDSLU (Komenskega 8, 1000 Ljubljana) ali po elektronski pošti na naslov zdslu@zveza-dslu.si z zadevo »Za razstavni program ZDSLU 2027«.

7. Dokumentacija poziva

· besedilo poziva; 
· prijavnica na program 2027.
Razpisno dokumentacijo lahko prevzamete v Galeriji ZDSLU (Komenskega 8, 1000 Ljubljana) vsak delovni dan med 10.00 in 18.00 in ob sobotah med 10.00 in 13.00. Na voljo je tudi na uradni spletni strani ZDSLU, kjer so objavljene tudi vse dodatne informacije v zvezi s pozivom.

8. Oddaja razpisnega materiala oz. vloge
Za prepozno oddano bo štela vsaka prijava, ki ne bo oddana do roka, navedenega v tem pozivu (petek, 11. september 2026, do 24.00).

Za nepopolno bo štela vsaka prijava, ki ne bo vsebovala prijavnice ter vseh dokumentov, navedenih v 5. točki tega poziva.

9. Obvestilo o potrditvi kandidature
Kandidati bodo o odločitvi Umetniškega sveta ZDSLU obveščeni najpozneje v 30 dneh po sprejeti odločitvi.
V primeru zmanjšanja sredstev Ministrstva za kulturo si ZDSLU pridržuje pravico do zmanjšanja obsega programa.
10. Dodatne informacije

Dodatne informacije o javnem pozivu so na voljo od dneva objave poziva do 11. septembra 2026, vsak delovni dan med 10.00 in 18.00 v Galeriji ZDSLU, na telefonski številki 01 433 04 64 ali pri Petri Kosi, vodji projektov ZDSLU, na elektronskem naslovu petra.kosi@zdslu.si.
Robert Lozar 






Zoran Poznič

